Lac Leman
Lo lac Leman o lac de Genèva es un lac d'origina glaciària situat en Soïssa e en França ; per sa superfícia, es lo mai grand lac alpenc e subalpenc d'Euròpa Centrala.

Lo lac, d'una longor d'aperaquí  e d'una largor maximala inferiora a , es en forma de creissent orientat de l'èst cap a l'oèst. Lo ribatge nòrd e las doas extremitats son soïssas (partejat entre los cantons de Genèva, de Vaud e lo canton de Valés), lo ribatge sud èst francés dependent del departament de la Nauta Savòia e de la region Auvèrnhe Ròse Aups. La frontièra passa al mitan del lac.

Lo Leman es traversat d'èst en oèst per lo Ròse que, amb  dels apòrts, constituís lo principal afluent del lac. Sa formacion a d'originas multiplas : plegament tectonic per la part del Grand-Lac e accion del glacièr de Ròse pel Pichon-Lac (entre Yvoire e Genèva). S'es format durant la retirada del glacièr de Ròse après lo darrièr periòde glacari, i a près de  ans. Sas ribas son estadas fortament artificializadas.

Origina e geologia 
Se plusors ipotèsis existisson sus la formacion del lac, las recercas mai recentas insistisson sul cavament del bacin de Leman per las avançadas del glacièr de Ròse durant las grandas fasas successivas de glaciacion. D'efièch, lo glacièr de Ròse cobrissiá la region de l'actuala Vevey d'aperaquí un quilomètre de glaç e la region genevesa d'aperaquí . Durant lo periòde Glaciari de Würm, lo glacièr de Ròse davalava dempuèi Valés e se desseparava en doas parts distintas al contacte de Jura ; una partissent cap al sud en direccion de Genèva puèi Lion, l'autra en direccion del nòrd sul plan soís per s'integrar al Ren. A la fin d'aquesta glaciacion, a la reculada del glaç, un afluent del Pichon Lac cavèt lo lindal d'Yvoire e metèt en comunicacion los dos bacins versants aperavans separats; lo Leman prenguèt aital sa forma actuala.

Referéncias

Lac Leman
Lac de Soïssa